Notorious (film)

Notorious er en amerikansk film noir fra 1946, regissert og produsert av Alfred Hitchcock. Cary Grant, Ingrid Bergman og Claude Rains spiller hovedrollene. Bergman spiller en kvinne som blir bedt om å spionere på sine nazistiske venner i Sør-Amerika. Filmen ble utgitt av RKO Radio Pictures.

Rains ble nominert til Oscar for beste mannlige birolle for rolleskildringen sin, og Ben Hecht ble nominert til Oscar for beste originalmanus for manusarbeidet.

Flere kritikere har kalt Notorious et «vendepunkt» i Hitchcocks regikarrière. Biografen Donald Spoto har sagt at «Notorious er faktisk Alfred Hitchcocks første forsøk — i en alder av 46 år — på å bruke talentet sitt til å skape et seriøst kjærlighetsforhold, og historien om to menn som er forelsket i Ingrid Bergman kunne bare bli laget på det tidspunktet i livet hans.»Spoto, Donald (1983). The Dark Side of Genius: The Life of Alfred Hitchcock. New York: Little, Brown and Company. ISBN 0-345-31462-X. s. 304.

Filmen ble innlemmet i National Film Registry i 2006, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Det amerikanske filminstituttet (AFI) har kåret Notorious til tidenes 38. beste spenningsfilm fra USA.

 Handling 
En ung amerikansk kvinne, Alicia Huberman (Ingrid Bergman), fortviler etter at faren hennes blir dømt for å ha vært nazispion under andre verdenskrig. Hun møter agenten T. R. Devlin (Cary Grant) og forelsker seg i ham. Han får henne til å reise til Brasil for å ta kontakt med en gammel bekjent av hennes far, Alexander Sebastian (Claude Rains), som angivelig holder hus for nazister i eksil. Alicia gjennomfører oppdraget, men det ender med at Sebastian blir hodestups forelsket i henne og foreslår ekteskap. Hun godtar frieriet, men håper innerst inne at Devlin kan forhindre giftermålet.

 Medvirkende 
 Cary Grant som T. R. Devlin
 Ingrid Bergman som Alicia Huberman
 Claude Rains som Alexander Sebastian
 Leopoldine Konstantin som Madame Anna Sebastian
 Louis Calhern som Captain Paul Prescott
 Moroni Olsen som Walter Beardsley
 Ricardo Costa som Dr. Julio Barbosa
 Reinhold Schünzel som Dr. Anderson
 Ivan Triesault som Eric Mathis
 Eberhard Krumschmidt som Emil Hupka
 Alexis Minotis som Joseph
 Wally Brown som Mr. Hopkins
 Sir Charles Mendl som Commodore
 Fay Baker som Ethel

 Referanser 

 Eksterne lenker 


Kategori:Filmer fra 1946
Kategori:Film noir
Kategori:Engelskspråklige filmer
Kategori:Filmer regissert av Alfred Hitchcock
Kategori:Spionfilmer fra USA
Kategori:Sort-hvitt-filmer
Kategori:Thrillerfilmer fra USA
Kategori:Filmer bevart i USAs nasjonale filmregister
Kategori:Filmer lagt til Rio de Janeiro